***Shut in*** ( fransuzcha: *Oppression*) — 2016-yilda suratga olingan, psixologik dahshatli triller film. Filmga Farren Blackburn rejissyorlik qilgan, uning ssenariysi esa Christina Hodson tomonidan yozilgan. Filmda bosh rollarniNaomi Watts, Oliver Platt, Charlie Heaton, JacobTremblay, Devid Cubbit va Clémentine Poidatz ijro etgan.

Film EuropaCorp tomonidan ilk marotaba AQShda 2016-yil 11-noyabrda, Fransiyada esa 2016-yil 30-noyabrda namoyish etilgan. U tanqidchilar tomonidan asosan salbiy baholandi va butun dunyo bo'ylab 13,1 million dollarlik daromad yig'di.

Syujeti
-------

Stephen Maine shtatidan xulqidagi mummolar sababli maktab-internatga yuborilayotgan edi. Otasi Richard Portman uni u yerga olib ketayotgan vaqt, ular janjallashib qolishadi va mashina qarama-qarshi yo'lga burilib, Richard vafot etadi va Stephen vegetativ holatga tushib qoladi.

Olti oy o'tgach, Richardning ikkinchi xotini, Stephenning o'gay onasi Mary uning barcha ehtiyojlarini qondirish uchun harakat qiladi. Mary bolalar uyida ishlaydigan bolalar psixologi edi. U bemorlaridan biri, Tom ismli kar-soqov bola Bostondagi maktabga o'tkazilishini eshitgandan so'ng, xafa bo'ladi. Keyinchalik Mary Stephenning kasali haqida terapevt doktor Wilson bilan maslahatlashadi. bu voqeaga Mary o'zini aybdor his qilardi, Stephenni parvarish qilish uchun uyga joylashtirishga qaror qildi.

Mary Tomni mashinasida uxlab yotgan holda topadi. U uni ichkariga olib kiradi va politsiyaga qo'ng'iroq qiladi, lekin o'sha vaqt Tom g'oyib bo'ladi. Politsiya qidiruv ishlarini olib boradi, ammo bu hech qanday natija bermaydi. Keyingi kunlarda, tunda Mary uydagi tovushlardan uyg'onib ketadi va hatto bir kechada uyg'onib ketib Tomni qorong'ulikda ko'radi. U bu hodisalarni Doktor Willson bilan muhokam qiladi, doktor ushbu holatni parasomniya bilan izohlaydi. Doktor Willson unga ba'zi dori-darmonlar berib, qon tahlili topshirishini buyuradi. Bemorlaridan birining otasi Doug Hart uni muolaja uchun taklif qiladi, lekin Mary uning prefessional doktorligiga ishonmasdan taklifni rad etadi.

Mary qarorini qayta o'ylab ko'rib, Doug bilan kechki ovqat rejalashtiradi. Oradan vaqt o'tib, Stephen to'shagidan g'oyib bo'ladi. Uni qidirayotgan paytda, Mary yerosti yo'lining kichkina eshigi biroz ochiqligini ko'rib qoladi. Eshikni ko'zdan kechirish vaqti, uni ichkaridan ikkita kichik qo'l ushlab oladi. Ertasi kuni ertalab u polda ko'zlarini ochadi. Stephen yana to'shagiga yotgandi, lekin yuzi tirnalgan holatda.

Mary yaqinlashib kelayotgan muz bo'roni oldidan uyini tark etish uchun ikkita taklifni rad etadi, biri yordamchisi Lucydan, ikkinchisi Dougdan. Doktor Willson Skype orqali qon tahlili natijalari haqida xabar beradi. U o'gay o'g'lining dori-darmonlari qonida ko'rinib turgani haqida ogohlantiradi. Mary hech qanday dori-darmonlarni qabul qilmaganini aytadi va qo'ng'iroq tugamasdan g'oyib bo'ladi. Doktor Willson Stephenning bo'sh aravachasini, keyin Stephenning xonasi bo'ylab yurganini ko'radi. Uyda chiroqlar o'chadi va kompyuter aloqasi uziladi.

Chiroqlar o'chganda Mary podvalda yotardi. Mary Tomni ko'radi va o'sha paytda Stephen paydo bo'lib, uni yiqitib yuboradi. Mary oyoq qo'llari bog'langan, og'zi bog'langan va vannada yalang'och holda o'ziga keladi. Stephen Maryga kasalxonada uning e'tiborini qozonish uchungina gapirmaganini, qimirlamaganini, 6 oy davomida uning mehrini his qilganini, ammo 6 oydan keyin Tom paydo bo'lib, hammasi o'zgarganini aytib beradi.

Doktor Willson Maryni ogohlantirish uchun kelganda, Stephen tomonidan hujumga uchraydi va pichoqlanadi. Mary qochishga harakat qiladi, ammo Dougning jasadi eshikni to'sib qo'ygan edi. Doktor Willson o'lim yoqasida Maryga Stephenni chalg'itishini maslahat beradi. Stephen qochib ketmaslik uchun barcha eshik va derazalarni mixlab qo'yadi. Mary va Tom ko'lga yugurishadi, u yerda Stephen Tomni muzlagan suvga cho'ktirishga harakat qiladi. Mary Stephenning qo'lidagi bolg'ani olib, boshiga urib, uni o'ldiradi. Bir necha kun o'tgach, Mary va Tom bolalar uyiga qaytishadi.

Rollarda
--------

* Naomi Watts Mary Portman rolida
* Oliver Platt Dr. Bennett Wilson rolida
* Charlie Heaton Stephen Portman rolida
* David Cubitt Doug Hart rolida
* Jacob Tremblay Tom Patterson rolida
* Clémentine Poidatz Lucy rolida
* Crystal Balint Grace Mitchell rolida
* Alex Braunstein Aaron Hart rolida
* Peter Outerbridge Richard Portman rolida
* Ellen David Joan rolida

Suratga olish jarayonlari
-------------------------

2014-yilning 5-noyabrida EuropaCorp tomonidan Farren Blackburn Christina Hodsonning 2012-yilgi "Qora roʻyxat" ssenariysi asosida yaratilgan *"Shut In"* psixologik trilleriga rejissyorlik qilishga tayinlagani eʼlon qilindi. EuropaCorp Lava Bear Films bilan hamkorlikda filmni suratga olib, uni moliyalashtirdi va oz fursatlar ichida film butun dunyo bo'ylab tarqatildi. Bosh rolni Naomi Watts ijro etishi rejalashtirildi. 2015-yilning 18-martida filmning aktyorlar tarkibiga Oliver Platt, Charlie Heaton, David Cubitt, Jacob Tremblay va Clementine Poidatzlar ham qo‘shildi.

Namoyish etilishi
-----------------

2015-yilning mart oyida EuropaCorp filmni 2016-yil 19-fevralda namoyish etilishini e'lon qildi. 2015-yil 15-dekabrda ushbu sana 2016-yil 17-iyunga ko'chirildi. 2016-yil fevral oyida namoyish sanasi yana 2016-yil 9-sentyabrga qadar cho'zildi. 2016-yil may oyida esa yana 2016-yil 11-noyabrga surildi va shu kuni ommaga namoyish etildi.

Qabul qilinishi
---------------

### Teatr kassasi

*Shut In* AQSH va Kanadada 6,9 million dollar va boshqa mamlakatlarda 6,2 million dollar to'pladi, butun dunyo bo‘ylab jami 13,1 million dollarni tashkil etdi, ishlab chiqarish byudjeti 10 million dollarga teng. *Shut In* *"Arrival"* va *"Almost Rojdestvo"* filmlari bilan bir vaqtda namoyish etildi va uning ochilishi dam olish kunlarida 2058 ta teatrdan 6 million dollarga yaqin daromad keltirishi kutilgan edi. U 3,7 million dollar daromad ko'rib, kassada yettinchi o‘rinni egalladi.

### Tanqidiy fikrlar

Rotten Tomatoes saytida, film 45 ta fikrga asoslangan holda 4% tasdiqlash reytingiga ega bo'lib, o'rtacha reyting 2,92/10 natijani ko'rsatdi. Saytning tanqidiy konsensusida shunday deyiladi: "Chalkash syujet va hayajonlarning umuman yo‘qligi tufayli *Shut In* o‘zining iste’dodli aktyorlari va tomoshabinlarning vaqtini behuda sarflaydi". Metacriticda film 14 ta tanqidchiga asoslangan holda 100 balldan oʻrtacha 25 ball oldi.CinemaScore tomonidan o'tkazilgan so'rovnomada tomoshabinlar filmga A+ dan F gacha bo‘lgan shkala bo‘yicha o‘rtacha "C" bahosini berishgan. 

### Mukofotlar

Watts "Eng yomon aktrisa" nominatsiyasida "Oltin malina" mukofotiga sazovor bo‘ldi, ammo *Hillari Amerikasi: Demokratik partiyaning maxfiy tarixi filmi* uchun Rebekah Turnerga yutqazdi.

Manbalar
--------

1. ↑  „Shut In (2016)". *UniFrance*. Qaraldi: 2021-yil 7-iyul.
2. ↑  „*Shut In*". *British Board of Film Classification*. Qaraldi: 2017-yil 1-fevral.
3. ↑  „Oppression".  Unifrance (2016). Qaraldi: 2017-yil 12-mart.
4. ↑  „All Pics Rise Thanks To Veterans Day: 'Doctor Strange' Leading; 'Arrival' Blasting Off To $18.5M-$22.5M". *Deadline Hollywood* (2016-yil 13-noyabr).
5. ↑  „*Shut In* (2016)". *Box Office Mojo*. Qaraldi: 2017-yil 28-dekabr.
6. 1 2 3  Vlessing, Etan. „AFM: Naomi Watts Joins Psychological Thriller 'Shut In'". *Hollywood Reporter* (2014-yil 5-noyabr). Qaraldi: 2015-yil 11-may.
7. ↑  Hipes, Patrick. „Oliver Platt Joins Naomi Watts In 'Shut In' For EuropaCorp & Lava Bear". *Deadline Hollywood* (2015-yil 18-mart). Qaraldi: 2015-yil 11-may.
8. ↑  McNary, Dave. „Naomi Watts' 'Shut In,' Sullivan Stapleton's 'The Lake' Set 2016 Release Dates". *variety.com* (2015-yil 6-mart). Qaraldi: 2015-yil 10-may.
9. ↑  Hime, Nelly. „Black List Script 'Shut In' (2016) Gets Trailer and Release Date". *nagamedigital.com* (2016-yil 30-oktyabr). Qaraldi: 2016-yil 30-oktyabr.
10. ↑  „'Doctor Strange' to hold off 'Arrival' and 'Almost Christmas' at the box office". *Los Angeles Times* (2016-yil 8-noyabr).
11. 1 2  „'Doctor Strange' Repeats at #1 as 'Arrival', 'Almost Christmas' & 'Shut In' Hit Theaters". *Box Office Mojo*.  IMDb.
12. ↑  „*Shut In* (2016)". *Rotten Tomatoes*.  Fandango (2016-yil 11-noyabr). Qaraldi: 2019-yil 3-may.
13. ↑  „*Shut In* Reviews". *Metacritic*.  CBS Interactive. Qaraldi: 2016-yil 22-noyabr.

Havolalar
---------

* *Shut In* IMDbda
* *Shut In* Rotten Tomatoesda